BTS กำไรกระฉูด
ด้วยผลการดำเนินงานเติบโตอย่างโดดเด่น สะท้อนให้เห็นถึงศักยภาพทางพื้นฐานว่าด้วยรูปแบบธุรกิจและโครงสร้างรายได้ที่หลากหลายของ BTS
ด้วยผลการดำเนินงานเติบโตอย่างโดดเด่น สะท้อนให้เห็นถึงศักยภาพทางพื้นฐานว่าด้วยรูปแบบธุรกิจและโครงสร้างรายได้ที่หลากหลายของ BTS
7 มิ.ย. 2563

คุณค่าบริษัท
ว่ากันที่ผลประกอบการของ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS สำหรับปีงบประมาณ 2562/2563 (เมษายน 2562-มีนาคม 2563) ประกาศออกมาเป็นที่น่าประทับใจ เติบโตอย่างก้าวกระโดด แม้ในช่วงไตรมาสสุดท้ายได้รับผลกระทบจากการระบาดของโรคติดเชื้อไวรัสโคโรนา 2019 (COVID-19) ก็ตาม
สำหรับผลการดำเนินงานงบปี 2562/2563 สิ้นสุดวันที่ 31 มีนาคม 2563 บริษัทมีรายได้รวมลดลงเหลือ 42,202.77 ล้านบาท จากงวดเดียวกันของปีก่อน 47,298.76 ล้านบาท ปัจจัยหลักมาจากการลดลงของรายได้จากการให้บริการรับเหมาติดตั้งและก่อสร้างและจัดหารถไฟฟ้า จำนวน 10,762 ล้านบาท ซึ่งส่วนใหญ่มาจากการรับรู้รายได้งานก่อสร้างโครงการสร้างรถไฟฟ้าสายสีชมพูและสีเหลืองที่ลดลง
อย่างไรก็ดี การลดลงของรายได้รวมบางส่วนถูกชดเชยด้วย 1. การเพิ่มขึ้นของกำไรจากการขายและปรับมูลค่ายุติธรรมของเงินลงทุนจำนวน 3,194 ล้านบาท ส่วนใหญ่มาจากการบันทึกกำไรจากการขายเบย์วอเตอร์ 2. การเพิ่มขึ้นของรายได้จากการบริการและการขายจำนวน 1,693 ล้านบาท ปัจจัยหลักมาจากการเพิ่มขึ้นของรายได้จากการให้บริการเดินรถ ซึ่งส่วนใหญ่มาจากการเปิดให้บริการโครงการส่วนต่อขยายสายสีเขียวใต้เต็มสาย และ 3. การเพิ่มขึ้นของรายได้ดอกเบี้ยรับจำนวน 515 ล้านบาท
ผลดังกล่าวส่งผลให้บริษัทมีกำไรสุทธิขยับขึ้นมาอยู่ที่ 8,161.75 ล้านบาท หรือ 0.646 บาทต่อหุ้น จากงวดเดียวกันของปีก่อน 2,872.95 ล้านบาท หรือ 0.243 บาทต่อหุ้น ทั้งนี้ทำให้กำไรในปี 2562/2563 เติบโตก้าวกระโดดถึง 184% เมื่อเทียบกับงวดเดียวกันของปีก่อน
ด้วยผลการดำเนินงานเติบโตอย่างโดดเด่น นับเป็นการสะท้อนให้เห็นถึงศักยภาพทางพื้นฐานว่าด้วยรูปแบบธุรกิจและโครงสร้างรายได้ที่หลากหลาย รวมถึงความสามารถของบริษัทในการก้าวข้ามผ่านความท้าทายต่าง ๆ ในสภาวะเศรษฐกิจในปัจจุบันต้องเผชิญท่ามกลางสภาวะความไม่แน่นอนในการแพร่ระบาดของเชื้อโควิด-19 ที่เริ่มระบาดตั้งแต่เดือนธันวาคม 2562
ดังนั้นในอนาคตเชื่อว่า BTS ยังคงรักษาฐานความแข็งแกร่งต่อไป
…
ผู้ถือหุ้นรายใหญ่
รายชื่อกรรมการ